wickkiey/tamil-wikipedia-chunked huggingface dataset:
# அர்க்கிமெடெசு

சிரக்கூசாவின் **ஆர்க்கிமிடீஸ்** என்பவர் ஒரு கிரேக்க கணித, இயற்பியல், வானியல் வல்லுநர். மேலும் அவர் ஒரு பொறியியலாளர் மற்றும் கண்டுபிடிப்பாளராவர். அவரது வாழ்க்கை பற்றிய சில விவரங்கள் மட்டுமே தெரிந்திருந்தாலும் அவர் பழங்கால முன்னணி விஞ்ஞானிகளில் ஒருவராக கருதப்படுகிறார். இயற்பியலில் அவரது கைதேர்ந்த இடங்கள் பாய்ம நிலையியல் (hydrostatics), நிலையியல் (statics) மற்றும் நெம்புகோல் கொள்கை விளக்கம் ஆகியவை ஆகும். அவர் முற்றுகை இயந்திரங்கள்(siege engines) மற்றும் அவருடைய பெயரை தாங்கியுள்ள திருகு விசையியக்க குழாய் உள்ளிட்ட புத்தாக்க இயந்திரங்களை வடிவமைத்த பெருமை பெற்றவர். நவீன சோதனைகள் ஆர்க்கிமிடீஸ் கண்ணாடிகளை வரிசையாக வைத்து கடலில் உள்ள கப்பல்களை எரித்தார் என்ற கூற்றின் சாத்தியத்தை நிரூபித்துள்ளன.  
ஆர்க்கிமிடீஸ் பழங்காலத்தின் மிகச்சிறந்த கணித மேதையாக கருதப்படுகிறார். அவரது சில குறிப்பிடத்தக்க செயல்கள் கீழ்வருமாறு: மெதட் ஆப் எக்ஜாஷன் என்னும் கணித வழியைப் பயன்படுத்தி ஒரு சாய் மாலை வட்டத்தின்(parabola) வில்லின்கீழுள்ள பரப்பளவை ஒரு முடிவிலா தொடரின் கூட்டுத்தொகையாக வெளிப்படுத்தி கண்டுபிடித்தார். மேலும் இதே மெதட் ஆப் எக்ஜாஷன் முறையைப் பயன்படுத்தி 'பை'யினிர்க்கு ஒரு குறிப்பிடத்தக்க அளவில் மிக துல்லிய தோராய மதிப்பு வழங்கினார். அவரது பெயர்கொண்ட சுருளை அவர் கண்டுபிடித்து விவரித்தார். பரப்புகளை சுழற்றுவதால் உண்டாகும் கொள்ளளவிற்கு ஒரு சூத்திரம் கொடுத்தார். மேலும் மிகப்பெரிய எண்களை எழுதுவதற்கு ஒரு வியத்தகு முறையை வடிவமைத்தார்.  
ஆர்க்கிமிடீஸ் சைரக்யூஸ் முற்றுகையின் போது ,அவர் பாதிக்கப்படக்கூடாது என்ற உத்தரவு இருந்தபோதிலும், ஒரு ரோம படைவீரரால் கொல்லப்பட்டார். சிசெரோ ஒரு கோளத்தை உள்ளடக்கிய உருளை அமைப்பை கொண்ட ஆர்க்கிமிடீஸின் கல்லறையை பார்வையிடுதலை விவரிக்கிறார். ஆர்க்கிமிடீஸ் அத்தகைய கோளம், உருளையின் மூன்றில் இரண்டு பங்கு கொள்ளளவையும் பரப்பளவையும் ( அடிவட்டங்கள் உட்பட ) பெற்றிருக்கும் என்று நிரூபித்துள்ளார். அதையே தன் சிறந்த கணித வேலையாக அவர் கருதினார்.  
அவரது கண்டுபிடிப்புகள் போலல்லாமல், ஆர்கிமிடிஸின் கணிதவேலைப்பாடுகள் பழங்காலத்தில் சிறிதே அறியப்பட்டிருந்தன. அலெக்சாண்ட்ரியாவின் கணிதவியலாளர்கள் அவரது கணித வேலைப்பாடுகளை படித்து மேற்கோளிட்டனர். அனால் கி.பி. 530இல் தான் மிளிடஸின் இசிடோர் என்பவர் அவரது கணித வேலைப்பாடுகளின் ஒரு விரிவான தொகுப்பை உருவாக்கினார். ஆறாம் நூற்றாண்டில் ஆர்க்கிமிடீஸின் வெலைப்பாடுகள் குறித்த யுடோசியஸின் கருத்துகள் நிறைய மக்களுக்கு அவரது படைப்புகளை அறிமுகப்படுத்தின. மறுமலர்ச்சி கால விஞ்ஞானிகளுக்கு அப்போதுவரை மீந்திருந்த ஆர்க்கிமிடீஸின் வேலைப்பாடுகள் மிகவும் பயனுள்ளதாகவும் எழுச்சிமிக்கனவாகவும் இருந்தன.1906இல் ஆர்க்கிமிடீஸின் அழிக்கப்பட்ட சுவடுகளிலிருந்து கண்டெடுக்கப்பட்ட வேலைப்பாடுகள் அவரது கணிதத்தின் ஒரு புது பரிமாணத்தை வெளிக்கொண்டுவந்தன.
# அர்க்கிமெடெசு

## சுயசரிதம்

ஆர்க்கிமிடீஸ் கி.மு.287இல் சைரகுசின் சிசிலி நகரில் பிறந்தார். ஆர்க்கிமிடீஸ் பிறந்த தேதி , அவர் 75 ஆண்டுகள் வாழ்ந்தார் என்ற பைசான்டின் கிரேக்க வரலாற்று அறிஞர் ஜான் ஜெட்ஸஸின் கூற்றிலிருந்து சொல்லப்படுகிறது. சான்ட் ரெக்கானர் என்னும் தனது வேலைப்பாட்டில் தனது தந்தையின் பெயரை பிடியஸ் என ஆர்க்கிமிடீஸ் குறிப்பிடுகிறார். ப்ளூடார்ச், ஆர்க்கிமிடீஸ் அரசர் இரண்டாம் ஹியரோவுடன் தொடர்பானவர் என்று குறிப்பிடுகிறார். ஆர்க்கிமிடீஸின் சுயசரிதை ஒன்றை அவரது நண்பர் ஹெரக்லிடஸ் எழுதியிருக்கிறார். ஆனால் அது தொலைந்துவிட்டதாதலால் அவரது வாழ்க்கை பற்றிய தகவல்கள் தெரியவில்லை.  
ஆர்க்கிமிடீஸ் கி.மு.212இல் இரண்டாம் புனிக் போரின்போது இறந்தார். ப்ளுடார்ச்சின் கூற்றுப்படி சைரகுஸ் கைப்பற்றப்பட்டபோது ஆர்க்கிமிடீஸ் ஒரு கணித வரைபடம் வரைந்துகொண்டிருந்தார். ஒரு ரோமானிய வீரர் ஆர்க்கிமிடீசை தளபதி மார்செல்லசை வந்து பார்க்க ஆணையிட்டார் . ஆனால் ஆர்க்கிமிடீசோ தான் வேலையை முடிக்கவேண்டும் என்று கூறியதால் படைவீரர் கோபமுற்று கத்தியினால் ஆர்க்கிமிடீசை கொன்றுவிட்டார். ஆனால் தளபதியோ ஆர்க்கிமிடீசை ஒரு மதிப்பற்ற அறிவியல் சொத்தாக கருதியதால், இச்செயலினால் மிகுந்த கோபமுற்றார்.
# அர்க்கிமெடெசு

## கண்டுபிடிப்புகள்

### ஆர்கிமிடிஸ் கொள்கை

"மூல கட்டுரை":ஆர்க்கிமிடீசு தத்துவம்
ஆர்க்கிமிடீஸ் பற்றி மிகவும் பரவலாக அறியப்படும் நிகழ்ச்சி அவர் ஓர் ஒழுங்கற்ற வடிவம் கொண்ட ஒரு பொருளின் கொள்ளளவை தீர்மானிப்பதற்கான முறையை கண்டுபிடித்ததாகும். விட்ரூவியஸ் கூற்றுப்படி, அரசர் இரண்டாம் ஹியரோ கோவிலொன்றுக்கு தங்க கிரிடமொன்று செய்யச்சொல்லி தூய தங்கம் வழங்கியிருந்தார். ஆனால் கொல்லன் சிறிதளவு வெள்ளி கலந்திருப்பானோ என்று சந்தேகப்பட்டு ஆர்க்கிமிடீஸிடம் அதை கண்டுபிடிக்கச்சொன்னார்.
இதன்பிறகு ஆர்க்கிமிடீஸ் ஒருநாள் குளிக்கும்போது குளியல் தொட்டியில் தண்ணீரின் உயரம் தான் உள்ளே இறங்கும்போது உயருவதைக் கண்டார். இதை வைத்து அரசரின் கேள்விக்கு விடை கண்டுவிடலாமே என்று உணர்ந்து யுரேகா (கண்டுபிடித்துவிட்டேன்) என்று கத்திக்கொண்டு வீதியில் ஓடினார்.  
இந்த தங்க கிரீட கதை ஆர்க்கிமிடீஸின் அறியப்பட்ட படைப்புகளில் சொல்லப்படவில்லை. மேலும், அது விவரிக்கப்பட்ட முறைப்படி நடைமுறையில் தண்ணீரின் உயரமாற்றத்தை அவ்வளவு துல்லியமாக அளவிட முடியாது என்ற கேள்வியும் உள்ளது. பதிலாக , ஆர்க்கிமிடீஸ் 'ஆன் பிலோடிங் பாடீஸ்' என்னும் தனது புத்தகத்தில் குறிப்பிட்ட ஆர்க்கிமிடீஸ் கொள்கை மூலம் இச்செயலை செய்திருக்கலாம் என்று கருதப்படுகிறது. இந்த கொள்கை படி ஒரு பொருள் ஒரு திரவத்தினுள் மூழ்கியிருக்கும்போது எந்த அளவு திரவத்தை பெயர்த்துள்ளதோ அதன் எடைக்கு சமமாக ஒரு மிதப்பு விசையை எதிர்கொள்ளும். இந்த கொள்கையை பயன்படுத்தி, ஒரு தராசில் ஒரே எடைகொண்ட தூய தங்கத்தை ஒருபுறமும் கிரிடத்தை மறுபுறமும் வைத்து அதை நீரில் மூழ்கடித்தால் தராசு தூய தங்கத்தின் பக்கம் சாய்ந்தால் அது வெள்ளி கலக்கப்பட்ட கிரிடமென்று நிரூபணமாகிவிடும். கலிலியோ ஆர்க்கிமிடீஸ் இம்முறையைத்தான் பயன்படுத்தியிருப்பார் என்றார்."
# அர்க்கிமெடெசு

## கண்டுபிடிப்புகள்

### ஆர்கிமிடிஸ் திருகு

ஆர்கிமிடிஸின் பொறியியல் வேலைப்பாடுகளில் ஒரு பெரும் பகுதி அவரது சொந்த நகர் சைரக்யூஸின் தேவைகளை பூர்த்தி செய்வதற்காக எழுந்ததாகும். கிரேக்க எழுத்தாளர் அத்தேனயஸ் , இரண்டாம் ஹியரோ என்னும் அரசர் ஆர்கிமிடிசை வைத்து சைரகுசியா என்னும் பெரிய கப்பலை கட்டியதை விவரிக்கிறார். அக்கப்பல் சொகுசு கப்பலாக மட்டுமில்லாமல் ஒரு போர்க்கப்பலாகவும் செயல்படும் திறமை கொண்டது. பழங்காலத்தின் மிகப்பெரிய கப்பலாக சைரகுசியா கருதப்படுகிறது. அத்தேனயஸ் சொல்வதுபடி அது 600 பேர்களை தாங்கிச்செல்லும் திறன்கொண்டது. மேலும் அதில் தோட்டம், உடற்பயிற்சி நிலையம் , கோவில் போன்றவையும் இருந்தன. இந்த அளவு பெரிய கப்பலில் மேலோடு ( கப்பலின் உடற்பகுதி ) மூலம் தண்ணீர் கணிசமான அளவு கசியும் என்பதால் ஆர்கிமிடிஸ் திருகு உருவாக்கப்பட்டது என்று கருதப்படுகிறது. இந்த இயந்திரம் ஒரு உருளைக்குள்ளே சுழலும் திருகு வடிவ தகடு கொண்டதாகும். அது கையால் திருகப்பட்டது. இந்த ஆர்கிமிடிஸ் திருகு இன்றும் திரவங்கள் மற்றும் நிலக்கரி போன்றவற்றை பம்ப் செய்ய பயன்படுத்தப்படுகிறது. விட்ரூவியஸ் குறிப்பிடும் ரோம காலத்து ஆர்க்கிமிடிய திருகு பாபிலோனின் தொங்குதோட்டத்தில் பயன்படுத்திய திருகு பம்பின் முன்னேற்றமாக இருக்கலாம். உலகின் முதல் திருகு உந்தி ( screw propeller ) கொண்ட நீராவிக் கப்பல் "எஸ் எஸ் ஆர்க்கிமிடீஸ்" 1839இல் உருவாக்கப்பட்டது.
# அர்க்கிமெடெசு

## கண்டுபிடிப்புகள்

### ஆர்க்கிமிடீஸின் க்ளா

ஆர்க்கிமிடீஸின் க்ளா என்பது ஆர்க்கிமிடீஸ் சைரகுசை பாதுகாக்க உருவாக்கிய ஒரு ஆயுதமாகும். இது ஒரு கிரேன் போன்ற அமைப்பிலிருந்து ஒரு கொக்கி தொங்குவதாக அமைந்திருக்கும். இது எதிரி கப்பல்களை தூக்கி கடலில் மூழ்கடிக்க பயன்படுத்தப்படும். 2005இல் "சூபர்வெபன்ஸ் ஆப் தி என்சியன்ட் வேர்ல்ட்" என்னும் தொலைகாட்சி நிகழ்ச்சி இதன் ஒரு செயல்படக்கூடிய மாதிரியை தயாரித்தது. அதை செயல்படுத்திப்பார்த்து இது போன்ற இயந்திரம் சாத்தியமே என்று தீர்ப்பிட்டது.
# அர்க்கிமெடெசு

## கண்டுபிடிப்புகள்

### ஆர்கிமிடிசின் வெப்ப கதிர்

2 ஆம் நூற்றாண்டு எழுத்தாளர் லூசியன், சைரக்யூஸ் முற்றுகையின் போது ஆர்கிமிடிஸ் வரிசையாக கண்ணாடிகளை வைத்து அதை சூரிய ஒளியை ரோமானிய கப்பல்கள் மீது குவித்து அக்கப்பல்களை தீப்பிடிக்க வைத்தார் என்று கூறுகிறார்.  
அனால் இந்த "ஆர்கிமிடிஸ் வெப்ப கதிர்" ஆயுதத்தின் நம்பகதன்மை பற்றி மறுமலர்ச்சி காலத்திலிருந்து இன்றுவரை விவாதிக்கப்படுகிறது. கார்டீசியன் முறையை உலகிற்களித்த ரேனே டெஸ்கார்டிஸ் இது சாத்தியமில்லை என்றிருக்கிறார். நவீன ஆராய்ச்சியாளர்களோ ஆர்க்கிமிடீஸிற்கு கிடைக்கக்கூடிய பொருட்களை வைத்தே இது சாத்தியமா என்று ஆராய்கிறார்கள். இது மிகவும் பளபளப்பான வெண்கல அல்லது செப்பு கேடயங்களை கண்ணாடிகளாக செயல்படுத்தி ஒரு பெரிய வரிசையாக வைத்து கப்பல் மீது சூரிய ஒளியை குவித்து சாத்தியமாக்கியிருக்கலாம் என்று கருதப்படுகிறது.  
'ஆர்க்கிமிடீஸ் வெப்ப கதிர்' பற்றிய ஒரு சோதனை கிரேக்க விஞ்ஞானி லொவானிஸ் சக்கார் 1973 இல் நடத்தினார். இச்சோதனை ஏதென்ஸிற்கு வெளியே உள்ள கடற்படை தளத்தில் நடந்தது. இச்சோதனையில் 70 செப்பு பூசப்பட்ட கண்ணாடிகள் ( 1.5/1 மீட்டர் அளவிலான ) பயன்படுத்தப்பட்டன. இந்த கண்ணாடிகள் சுமார் 160 அடி (50 மீ) தூரத்திலுள்ள ஒரு ரோமானிய போர்க்கப்பலின் ஒட்டு பலகையின்மீது துல்லியமாக குவித்து காட்டப்பட்டபோது அது நொடிகளில் பற்றிக்கொண்டது. பயன்படுத்திய கப்பலில் கீல் மேற்பூச்சு (tar coating) செய்யப்பட்டிருந்தது சீக்கிர பற்றிக்கொள்ளுதலுக்கு நன்கு வழிவகுத்திருக்கலாம். ஆனால் கீல் மேற்பூச்சு அக்கால கப்பல்களில் சதாரணமானதாகும்.  
அக்டோபர் 2005இல் மாசூசெட்ஸ் தொழில்நுட்ப கல்வி நிறுவன மாணவர் குழு ஒன்று 127 ஒரு அடி (30 மீ) சதுர கண்ணாடி ஓடுகள் கொண்டு சுமார் 100 அடி (30 மீ) தூரத்தில் உள்ள ஒரு மர கப்பலின்மீது சூரிய ஒளியை குவித்தார்கள். கப்பலில் தீப்பிடித்தது என்றாலும் அது வானம் மேகமூட்டமின்றி இருந்து மேலும் கப்பல் ஒரு பத்து நிமிடங்கள் நகராமல் இருந்த பிறகே இது சாத்தியமாயிற்று. இந்த எம்ஐடி குழு இச்சோதனையை சான் பிரான்சிஸ்கோவில் ஒரு மர மீன்பிடி படகு பயன்படுத்தி, மித்பஸ்டர்ஸ் என்னும் தொலைக்காட்சி நிகழ்ச்சிக்கு செய்துகாட்டினர்.  
மித்பஸ்டர்ஸ் ஜனவரி 2006 இல் சான் பிரான்சிஸ்கோ சோதனையின் விளைவை ஒளிபரப்பிய போது, இச்சோதனைக்கு தோல்வியே தீர்ப்பாக வழங்கப்பட்டது. இது ஏனெனில் தீப்பிடிக்க எடுத்த நேரத்தையும் , தேவையான வானிலையையும் கருத்தில் எடுத்துக்கொண்டதனால். மேலும், சைரக்யூஸ் கிழக்கு நோக்கி கடலை எதிர்கொள்கிறது என்பதனால் ரோமானிய கப்பல்கள் காலை நேரத்தில் தாக்குதல் நடத்தியிருக்கவேண்டும். ஏனெனில் அப்போதுதான் திறமையாக சூரிய ஒளியை குவித்திருக்கமுடியும் என்பதும் சுட்டிக்காட்டப்பட்டது. மித்பஸ்டர்ஸ், தீப்பிடித்த அம்புகள் அல்லது மரையாணிகள் போன்றவற்றை கவண் ( catapult ) முதலியவை கொண்டு எறிதல் போன்ற வழக்கமான ஆயுதமுறையே அருகிலுள்ள கப்பலை இதை விட வெகுவிரைவில் தீப்பிடிக்க வைத்துவிடும் என்பதையும் சுட்டிக்காட்டியது.  
டிசம்பர் 2010 இல், மித்பஸ்டர்ஸ் மீண்டும் ஜனாதிபதி சவால் என்ற தலைப்பில் பாரக் ஒபாமாவிற்கு முக்கியத்துவம் தந்த ஒரு அத்தியாயத்தில் இந்த அர்கிமிடிஸ் வெப்ப கதிர் சோதனையை கண்டது. பல சோதனைகள் நடத்தப்பட்டன, 500 பள்ளி மாணவர்கள் கண்ணாடிகளை 400 அடி ( 120 மீட்டர் ) தூரத்திலிருக்கும் ஒரு ரோமானிய மாதிரி கப்பல் மீது குவித்துகாட்டியது உட்பட. ஆனால் இவ்வனைத்து சோதனைகளும் தோல்வியையே தழுவின. ஒரு சோதனையில் கூட கப்பல் தீப்பிடிக்க தேவையான 210 டிகிரி செல்சியஸ் (410 டிகிரி பாரன்ஹீட்) வெப்பநிலையை அடையவில்லை.
# அர்க்கிமெடெசு

## பிற கண்டுபிடிப்புகள்

ஆர்க்கிமிடீஸ் நெம்புகோலை கண்டுபிடிக்கவில்லை என்றபோதிலும் அதன் கொள்கையை தனது "ஆன் தி இக்விலிபிரியம் ஆப் பிலேன்ஸ்" என்ற புத்தகத்தில் அளித்திருக்கிறார். இதன் முன்பே ஆர்கைடஸ் என்பவர் நெம்புகோல் கொள்கையை கூறியிருக்கிறார். அலெக்ஸாண்ட்ரியாவின் பாப்பஸின் கூற்றுப்படி அர்கிமிடிஸ் ,"எனக்கு நிற்க ஒரு இடம் கொப்பீர்களானால் , நான் இந்த பூமியை நகர்த்திக்காட்டுவேன்" என்றிருக்கிறார். ஆர்க்கிமிடீஸ் "ப்ளாக் அன்ட் டாக்கில்" கப்பி அமைப்புகளை வடிவமைத்த விதத்தை ப்ளூடார்ச் விவரிக்கிறார். இந்த கப்பி அமைப்பின் மூலம் மாலுமிகள் நெம்புகோல் கொள்கையை பயன்படுத்தி மிக கனமான பொருட்களையும் தூக்கலாம். ஆர்க்கிமிடீஸ் மேலும், கவணின் சக்தி மற்றும் துல்லியத்தை மேம்படுத்தியதற்கும் பாராட்டப்பட்டுள்ளார். மேலும் முதல் ப்யூநிக் போரின்போது இவர் ஓடோமீட்டர் கண்டுபிடித்தார். இந்த ஓடோமீட்டரானது ஒரு மைல் சென்ற பிறகு ஒரு பந்தை ஒரு குடுவையில் போடுமாறு வடிவமைக்கப்பட்டதாகும்.  
சிசரோ (கி.பி.106-43) ஆர்கிமிடிஸ் பற்றி தன் 'டி ரி பப்ளிகா'வில் குறிப்பிடுகிறார். கி.மு.212இல் சைரகூசை கைப்பற்றியபிறகு தளபதி மார்செல்லஸ் ஆர்கிமிடிஸின் இரு இயந்திர அமைப்புகளை தன்னோடு கொண்டு சென்றார். இவை அவரால் வானியலில் பயன்படுத்தப்பட்டன. இவை சூரியன், சந்திரன் மற்றும் ஐந்து கோள்களின் நகர்தலை காண்பித்தன. மார்செல்லஸ் இயந்திர அமைப்பில் ஒன்றை தன்னோடும் மற்றொன்றை ரோமின் 'டெம்பிள் ஆப் விர்ட்யூ'விற்கும் தந்தார். மார்செலஸின் அமைப்பை சிசரோவின் கூற்று படி, காலஸ் , லூசியஸ் பிலஸிடம் கீழ்வருமாறு கூறுகிறார்.  
இது ஒரு கோளரங்கத்தின் விளக்கமாகும். அலெக்ஸாண்ட்ரியாவின் பாப்பஸ் , ஆர்கிமிடிஸ் 'ஆன் ஸ்பியர் மேகிங்' (இப்போது தொலைந்துவிட்ட) என்னும் தலைப்பில் எழுதிய நூலில் இந்த இயந்திர அமைப்புகளை எப்படி உருவாக்குவது என்று விளக்கியிருக்கிறார் என்கிறார். நவீன ஆராய்ச்சி இதே போன்று வடிவமைக்கப்பட்ட 'ஆண்டிகைதேரா இயந்திர அமைப்பின்' மேல் நடக்கிறது. இந்த வகையான இயந்திர அமைப்பு அமைக்க 'டிப்பரென்டியல் கியரிங்' என்னும் நுட்பமான அறிவு தேவை.
# அர்க்கிமெடெசு

## கணிதம்

ஆர்க்கிமிடீஸ் இன்பிநிடெசிமல்களை இக்கால தொகையீடு ( integral calculus ) போன்ற முறையில் பயன்படுத்தினார். 'மறுத்தல் மூலம் நிரூபித்தல்' (proof by contradiction) முறையை பயன்படுத்தி கேள்விகளுக்கு அவர் எந்த துல்லிய தேவையையும் பூர்த்தி செய்து பதிலளிக்கும் ஆற்றல் மிக்கவர். இந்த நுட்பத்திற்கு பெயர் 'மெதட் ஆப் எச்ஹாசன் '. இந்நுட்பத்தை பயன்படுத்தி அவர் π யின் தோராயமான மதிப்பை கண்டுபிடித்தார். இதை மெசர்மெண்ட் ஆப் சர்கிள் என்னும் நூலில் ஒரு வட்டத்திற்கு வெளியே ஒரு அதைவிட பெரிய சீர் பல்கோணம் (regular polygon) ஒன்று வரைந்து வட்டதிற்குள்ளே அதைவிட சிறிய சீர் பல்கோணம் ஒன்று வரைந்து ஒவ்வொரு முறையும் பல்கோணங்களின் பக்கங்களை இரட்டிக்க செய்து , பக்கத்தின் நீளத்தை அளவிட்டு அவர் கணித்தார் . பக்கங்களின் எண்ணிக்கை அதிகரிக்க அதிகரிக்க அதை தோராயமாக ஒரு வட்டம்போல் கருதலாம். நான்கு முறை பக்கங்களை இரட்டிக்க செய்த பிறகு , பல்கோணங்கள் 96 பக்கங்களை கொண்டுள்ளபோது, ஆர்கிமிடிஸ் π யின் மதிப்பு 22/7(தோராயமாக 3.1429) மற்றும் 223/71(தோராயமாக 3.1408) ஆகியவற்றின் இடையே இருக்கும் என்று கணித்தார் . புள்ளிக்குப்பின் ( decimal point ) நான்கு இடங்களுக்கு தோராயமாக அதன் உண்மையான மதிப்பு 3.1416 என்பதற்கு இது மிகவும் அருகில் உள்ளதை கவனிப்பீர். மேலும் அவர் ஒரு வட்டத்தின் பரப்பளவு அதன் ஆரத்தை (radius)மறுபடி அதனாலேயே பெருக்கி மீண்டும் π யால் பெருக்கினால் கிடைக்கும் என்பதை நிரூபித்துள்ளார். "ஆன் தெ ஸ்பியர் அண்ட் சிலிண்டர்" என்னும் நூலில் , எந்த அளவையும் ( magnitude ) தேவையான அளவு அதனோடு கூட்டினால் கொடுக்கப்பட்ட எந்த அளவையும் அது தாண்டிவிடும் என்பதை குறிப்பிட்டிருக்கிறார். இது "ஆர்கிமிடியன் ப்ராபெர்டீ ஆப் ரியல் நம்பர்ஸ்" என்று வழங்கப்படுகிறது.
மெசர்மெண்ட் ஆப் சர்கிள்' என்னும் நூலில் ஆர்கிமிடிஸ் மூன்றின் வர்க்கமூலத்தின் மதிப்பை 265/153(தோராயமாக 1.7320261) மற்றும் 1351/780(தோராயமாக 1.7320512) ஆகியவற்றிற்கு இடைய அமைவதாக கணித்தார். இது அதன் உண்மையான மதிப்பான 1.7320508இற்கு ஒத்துப்போவதை காண்க. ஆனால் இதை அவர் எப்படி கண்டுகொண்டார் என்று அவர் குறிப்பிடவில்லை. `  
'ஆன் தி குவாடிரேசர் ஆப் பாரபோலா' என்ற தனது படைப்பில் ஒரு சாய் மாலை வட்டத்திற்கும் ஒரு நேர்கோட்டிற்கும் நடுவில் உள்ள பரப்பளவு வலதுபுறம் காண்பிக்கப்பட்டுள்ள முக்கோணத்தின் பரப்பளவின் 4/3 மடங்காகும் என்று நிரூபித்திருக்கிறார். இந்த வினாவிற்கான விடையை பொதுவான விகிதமாக 1/4ஐ கொண்ட கீழ்வரும் 'முடிவிலா பெருக்கு தொடர்'ஆக வெளிப்படுத்தினார்.  
:<math>\sum_{n=0}^\infty 4^{-n} = 1 + 4^{-1} + 4^{-2} + 4^{-3} + \cdots = {4\over 3}. \;</math>
இந்த தொடரின் முதல் எண்ணை முக்கோணத்தின் பரப்பளவாக எடுத்துக்கொண்டால் அடுத்த எண்ணை இம்முக்கோனத்தின் மற்ற இரண்டு பக்கங்களை கொண்டு உருவாக்கப்பட்ட இதே போன்ற இரண்டு முக்கோணங்களின் பரப்பளவின் கூட்டாகும். இதே போல் அடுத்த எண்களையும் அர்த்தம் கொள்ளலாம்.
# அர்க்கிமெடெசு

## ஆர்க்கிமிடீஸ் பாளிம்ப்செஸ்ட்

ஆர்க்கிமிடீஸ் வேலைப்பாடுகள் கொண்ட மிகப் பழமையான ஆவணம் ஆர்க்கிமிடீஸ் பாளிம்ப்செஸ்ட் ஆகும். 1906 இல், டேனிய (danish) பேராசிரியர் ஜோஹான் லுட்விக் ஹெய்பெர்க், கான்ஸ்டான்டினோபிளை பார்வையிடும்போது ஒரு 174 பக்க பிரார்த்தனைகள் கொண்டுள்ள ஆட்டுத்தோலை கண்டார். அது ஒரு பாளிம்ப்செஸ்ட் என்று அவர் கண்டறிந்தார். இந்த பாளிம்ப்செஸ்ட்டில் உள்ள பழைய படைப்புகளை ஆர்க்கிமிடீஸின் முன்னர் அறியப்படாத கட்டுரைகளின் 10 ஆம் நூற்றாண்டு நகல்கள் என்று அறிஞர்கள் அடையாளம் கண்டுள்ளனர்.  
ஆர்க்கிமிடீஸ் பாளிம்ப்செஸ்ட்டில் உள்ள கட்டுரைகள் பின்வருமாறு: ஆன் தெ ஈக்விளிபிரியம் ஆப் ப்ளேன்ஸ், ஆன் ஸ்பைரல்ஸ், ஆன் தி மெசர்மென்ட் ஆப் எ சர்கிள், ஆன் தி ஸ்பியர் அண்ட் தி சிலிண்டர், ஆன் பிலோடிங் பாடீஸ், தெ மெதட் ஆப் மெகானிகல் தியரம்ஸ் மற்றும் ஸ்டோமக்கியான்.
# அர்க்கிமெடெசு

## மரபுரிமைப் பேறு

- அவரது நினைவாக ஆர்கிமிடிஸ் (29.7 ° வடக்கு , 4.0 ° மேற்கு) என்ற ஒரு பள்ளம் சந்திரனில் உள்ளது. அத்துடன் ஒரு சந்திர மலைத்தொடர், மாண்டெஸ் ஆர்கிமிடிஸ் (25.3 ° வடக்கு, 4.6 ° மேற்கு) என்பதும் உள்ளது.
- உடுக்கோள் (asteroid) 3600 ஆர்க்கிமிடீஸ் அவர் நினைவாக பெயரிடப்பட்டுள்ளது.
- கணிதத்தில் மிக சிறந்த சாதனைக்காக வழங்கப்படும் ஃபீல்ட்ஸ் மெடல் அவரது ஓவியத்தைக் கொண்டுள்ளது. மேலும் அவரது பிடித்தமான 'கோளம் மற்றும் உருளை' நிரூபித்தலை விளக்கும் ஒரு செதுக்கலையும் கொண்டது.
- ஆர்க்கிமிடீஸ் கிழக்கு ஜெர்மனி (1973), கிரீஸ் (1983), இத்தாலி (1983), நிகரகுவா (1971), சான் மரீனோ (1982), மற்றும் ஸ்பெயின் (1963) நாடுகள் வெளியிட்ட அஞ்சல் தலைகளில் தோன்றியுள்ளார்.
- யுரேகா! என்பது கலிபோர்னியா மாநிலத்தின் குறிக்கோள்-அதாவது தாரகமந்திரமாக உள்ளது.
- அமெரிக்க மாநிலம் ஒரேகானில் அனைவரும் மருத்துவ வசதியை அனுகமுடியவேண்டும் என்பதை நோக்கமாக கொண்ட இயக்கத்திற்கு 'ஆர்கிமிடிஸ் இயக்கம்' என்று பெயர் உள்ளது.. இது முன்னாள் ஒரேகான் ஆளுநர் ஜான் கிட்சாபரால் தலைமை தாங்கப்படுகிறது.
# அர்க்கிமெடெசு

## இவையையும் பார்க்க

- ஆர்க்கிமிடீசு தத்துவம்
- மார்க்கஸ் விட்ருவியஸ் பொல்லியோ
- ஆர்க்கிமிடியச் சுருள்
- கோளம் மற்றும் உருளை பற்றி
- டிப்பெரென்சியல் கால்குலஸ்
- நெம்புகோல்
# நுட்ப எழுத்து

**நுட்ப எழுத்து** (*Technical writing*) தொழில்நுட்ப விடயங்களைப் பற்றிய எழுத்து ஆகும். பயனர் கையேடு, மாணவர் பாட நூல், ஆவணங்கள் என பலதரப்பட்ட நுட்ப எழுத்து வகைகள் உண்டு.  
நுட்ப எழுத்தில் கலைச்சொற்கள், துறைசார் கருத்துருக்கள் முக்கிய இடம் பெறும். இவற்றை வாசகர் வகை அறிந்து தகுந்தவாறு பயன்படுத்த வேண்டும். மேலும் நுட்ப எழுத்தில் சூத்திரம் (formula), அட்டவணை, விளக்க படம் (diagrams), பட்டியல், படம் ஆகிவற்றின் பயன்பாடும் முக்கிய இடத்தைப் பெறுகின்றது. பந்தி பந்தியாக எழுதி விளக்குவதை விட ஒரு வரைபடத்தின் உதவியுடன் சிறப்பாக விளக்கலாம். நிகழ்படம், இயங்குபடம் போன்றவற்றையும் பயன்படுத்தலாம்.  
நுட்ப எழுத்தில் அறிவுபூர்வமான மதிப்பீடுகளுக்கு இடமுண்டு. ஆனால் மேலோட்டமான கருத்துரைகளை தவிர்ப்பது நன்று.
# நுட்ப எழுத்து

## தமிழில் நுட்ப எழுத்து

அண்மைக்காலத்தில் தான் அறிவியல் நுட்பவியல் தகவல் தமிழில் பகிர வேண்டிய அவசியம் பற்றி விழிப்புணர்வு ஏற்பட்டது. தற்போதுதான் தமிழில் நுட்ப எழுத்து வளர்ந்து வருகிறது.
# நுட்ப எழுத்து

## இவற்றையும் காணுங்கள்

- அறிவியல் எழுத்து
# மொழிப் புத்துயிர்ப்பு

**மொழிப் புத்துயிர்ப்பு** என்பது அழியும் நிலையில் உள்ள மொழியை மீண்டும் பயன்பாட்டுக்கு கொண்டுவரும் ஒரு முயற்சி ஆகும். எந்த அளவுக்கு மொழியைப் புத்துயிர்க்கச் செய்வது என்பது தொடர்பாக வெவ்வேறு மொழிச் சமூகங்கள் வெவ்வேறு இலக்குகளைக் கொண்டுள்ளனர். பெரும்பாலான சமூகங்கள் மொழியை நாளாந்த பயன்பாட்டுக்கு கொண்டுவருவதை நோக்காக கொண்டுள்ளன.  
மொழிப் புத்துயிர்ப்புக்கு சிறந்து எடுதுக்காட்டு இசுரேலின் எபிரேய மொழி மீட்டெப்பு ஆகும். இன்னுமொரு எடுத்துக்காட்டு கனடாவின் இனுக்ரிருற் மொழி. மேற்குநாடுகளில் ஐரிஸ், வெல்லிஸ் போன்ற மொழிகள் புத்துயிர்ப்புச் செயற்பாடுகள் மூலம் தற்போது வீச்சு பெற்றுள்ளன. இந்தியாவில் சமசுகிருதத்தைப் புத்துயிர்க்கும் முயற்சிகள் முன்னெடுக்கப்படுகின்றன.
# மொழிப் புத்துயிர்ப்பு

## மொழிப் புத்துயிர்ப்பு ஆய்வாளர்கள்

- யோசுவா ஃபிசர்மன்
- கில்லார்ட் சூக்கர்மன்
- Zuckermann, Ghil‘ad (கில்லார்ட் சூக்கர்மன்) (2020). *Revivalistics: From the Genesis of Israeli to Language Reclamation in Australia and Beyond*, Oxford University Press. /
# தமிழ் முஸ்லிம்கள்

**தமிழ் முசுலிம்கள்** (*Tamil Muslim*) எனப்படுவோர் இசுலாமிய சமயத்தை சார்ந்த தமிழர்கள் ஆவர். தமிழ் பேசும் முசுலீம்கள் பெரும்பாலும் ஆரம்பகால மேற்கு ஆசிய முசுலிம்களுக்கும் தமிழ் பெண்களுக்கும் இடையிலான திருமணத்தின் வழித்தோன்றல்கள். அவர்களில் சில உள்ளூர் மதம் மாறியவர்களும் உள்ளனர்.இலங்கைச் சோனகர் என்று அழைக்கப்படும், இலங்கையில் தமிழ் பேசும் முசுலிம்களும் உள்ளனர், அவர்கள் தமிழர்கள் என்று அடையாளம் காணமல், தனியாக கணக்கிடப்படுகின்றன. அவை அரபு, பாரசீகம், தென்னிந்திய மற்றும் மலாய் வம்சாவளியின் கலவையாகும்.
# தமிழ் முஸ்லிம்கள்

## பெயர் காரணம்

சங்க காலம் முதல் தமிழகத்துடன் வணிகத் தொடர்புகளைக் கொண்டிருந்தனர் அரபு நாட்டவர். இவர்கள் முஸ்லிம்கள் என்றும், சோனகர், உலகாவிய இஸ்லாமிய ஆட்சிதலைவர்களான கலிபாக்கள், துருக்கியை தலைமையிடமாகக் கொண்டு ஆட்சி செய்ததால் துருக்கர் (துலுக்கர்) என்றும் அழைக்கப்பட்டனர். *மார்க்கப்* என்பது கப்பலைக் குறிக்கும் அரபுச் சொல் ஆகும். கப்பல் அல்லது மரக்கலத்தில் வந்தவர்கள் மரக்கலராயர் என்றாகி, பின் மரைக்காயர் ஆனார்கள்.  
இஸ்லாமிய பணியில் ஈடுபட்டோர் *லப்பைக்* என்ற அரபிச் சொல்லை பயன்படுத்திட, அதுவே லப்பை என்றானது.
# தமிழ் முஸ்லிம்கள்

## வரலாறு

பழங்காலத்திலிருந்தே தமிழகத்தின் பொருள் வளங்கள் தொலைதூர நாடுகளின் வணிகர்களின் கவனத்தை கவர்ந்து வந்தன. கி. பி. ஆறாவது நூற்றாண்டின் இறுதி வரை தென்னிந்தியாவின் மேற்குக்கரைக்கும், கிழக்குகரைக்கும் வியாபார நிமித்தம் பயணம் வந்த அரேபியர்களில் சிலை வணக்கக்காரர்கள் கிறிஸ்தவர்கள், யூதர்கள் போன்றோர்கள் இருந்தனர். ஆனால் கி. பி. ஏழாம் நூற்றாண்டின் மத்திக்குள்ளாக அரேபியர்கள் அனைவருமே இசுலாத்தில் தீவிர பங்கெடுத்துக்கொண்டிருந்தனர். முகம்மது நபியின் தோழர்கள் பலரும் சமயப்பிரச்சாரத்திற்காக உலகின் பல பாகங்களுக்கும் பயணித்தனர். ஏற்கனவே இந்தியாவோடு இருந்து வந்த வணிகத்தொடர்போடு புதிதாக மார்க்கத் தொடர்பும் சேர்ந்துக்கொன்டது. கி.பி. 629-ல் மலபார் கரையிலுள்ள முசிறி துறைமுகப்பட்டிணத்தில் (இன்றைய கொடுங்காளுர்) முதல் பள்ளிவாசல் கட்டப்பட்டது. அதைத்தொடர்ந்து தமிழகக்கரை நெடுகிலும் தொழுகைப் பள்ளிகள் கட்டப்பட்டன. மதுரையம்பதியில் நின்றசீர் நெடுமாறன் என வழங்கப்பட்ட கூன் பாண்டியன், அரபு நாட்டு வணிகர்களுக்கு ஆதரவு வழங்கினான். மதுரையில் அவர்களது குடியிருப்பு அமைவதற்கு உதவினான். இதே போன்று சோழ நாட்டின் தலைநகரான உறையூரிலும் முசுலிம் வணிகர்கள் தங்குவதற்கு சோழ மன்னன் உதவினார். அவர்களது வழிபாட்டுத் தலம் ஒன்று உறையூரில் அமைவதற்கும் ஆதரவு நல்கினார். அந்தப் பள்ளிவாசல் இன்றும் இருக்கிறது. திருச்சி நகரில், கோட்டை இரயிலடியில் கி.பி. 734 இல் (இச்சிரி 116ல்) கட்டப்பட்ட வழிபாட்டுத்தலம் கல்லுப்பள்ளி என்றழைக்கப்படுகிறது. இதற்கான ஆதாரம் பள்ளிவாசல் கல்வெட்டில் காணலாம்.
# தமிழ் முஸ்லிம்கள்

## நபிதோழர்களின் வருகை

கோவளத்தில் தமிமுல் அன்சாரி என்பவரது அடக்கஸ்தலமும் கடலூர் மாவட்டம், பரங்கிப் பேட்டையில் அபிவக்காஸ் என்பவரது அடக்கத்தலமும் இருக்கிறது. இவர்கள் முகம்மது நபியின் தோழர்கள் (சகாபாக்கள்) என்ற தரத்தை பெற்றவர்கள்.
# தமிழ் முஸ்லிம்கள்

## குதிரை வணிகர்கள்

திருநெல்வேலி மாவட்டம், திருப்புடையார் கோவில் கோபுரத்தில் வரையப்பட்டுள்ள ஓவியம் ஒன்றில் குதிரைகளை ஏற்றி வந்த மரக்கலமும் அதில் குதிரைகளோடு அரபு வணிகர்கள் நிற்கும் காட்சியும் தீட்டப்பட்டுள்ளதைக் காணலாம். இறக்குமதி செய்யப்பட்ட குதிரைகள் சரியான பராமரிப்பு இல்லாமல் இறந்த காரணத்தினாலும், குதிரைகளை போர்ப்பயிற்சிக்கு பழக்குவதற்கு சரியான ஆட்கள் இல்லாத காரணத்தினால், வாணிபத்திற்காக வந்த முசுலிம்களை ஆட்சியாளர்கள் நியமித்தனர். முசுலிம் வீரர்களின் திறமையையும், வீரத்தையும் கண்ட மன்னர்கள் அவர்களை குதிரைப்படைத் தலைவர்களாகவும் நியமித்தனர்.  
முசுலிம் குதிரை வீரர்கள் தங்குவதற்கு ஒதுக்கப்பட்ட பகுதிகள்தான் முதலில் 'பாளையம்' என்று அழைக்கப்பட்டது. திருப்பெருந்துறை சிவன் கோவிலில் உள்ள மண்டபத்தில் ஒரு தூணில் குதிரை வீரர் சிலை உள்ளது. அச்சிலைக்கு குதிரை இராவுத்தர் என்றும் அம்மண்டபத்திற்கு குதிரை இராவுத்தர் மண்டபம் என்றும் பெயர். திருமண உறவுகளை கொண்டனர். இசுலாமிய நெறிமுறைகளை ஏற்றுக்கொண்ட அவர்களது வாழ்வு தமிழகத்தில் தொடர்ந்தது.
# தமிழ் முஸ்லிம்கள்

## இந்து முஸ்லிம்களின் பரஸ்பர தானங்கள்

தமிழக மன்னர்கள் இஸ்லாமியரின் தொழுகைக்காகப் பள்ளிவாசல்கள் கட்டிக்கொள்ள நிலத்தை தானம் செய்ததற்கும் வரி விலக்கம் அளித்ததற்கும் சான்றுகள் உள்ளன. இராமநாதபுரத்திலிருந்து கீழக்கரை செல்லும் வழியில் உள்ள திருப்புல்லாணியில் வைணவக் கோயிலான ஜெகநாதர் சுவாமி கோயில் உள்ளது. இந்த ஆலயத்தில் 'கீழச் செம்பி நாட்டுப் பவுத்திர மாணிக்கப் பட்டணத்து கீழ்பால் சோனகச் சாமந்த பள்ளிக்கு இறையிலிவரி விலக்குடன் மானியம் ஆகக் கொடுத்த நிலங்கள்' பற்றிய மாறவர்மன் சுந்தர பாண்டியனின் (கி.பி. 1239–1251) கல்வெட்டினைக் காணலாம். ஆற்காடு நவாப்புகள் தமிழ்நாட்டின் பல பகுதிகளை 16 நூற்றாண்டில் இருந்து 19 நூற்றாண்டு தொடக்கம் வரை ஆட்சி செய்தனர். சென்னையில் மயிலாப்பூரில் உள்ள கபாலிசுவரர் கோவில் திருக்குளம் இருக்குமிடத்தை அவர்களே கொடுத்துள்ளார்கள். ஆண்டுதோறும் நடைபெறும் கோவில் விழாவில் ஆற்காடு நவாபுக்கு மரியாதை செய்யப்பட்டு வருகிறது. அதற்கு காரணம் கோவிலுக்கு தெப்பக் குளம் கட்ட இடம் இல்லாமல் இருந்தது. உடனே ஆற்காடு நவாபுதான் தங்களுக்கு சொந்தமான தெப்பக்குளத்தை கோவிலுக்கு கொடுத்து உதவினார். ஆண்டுக்கு 3 நாள் மட்டும் முஹர்ரம் விழாவுக்காக முஸ்லிம்கள் இதனைப் பயன்படுத்துவார்கள். மற்ற நாட்களில் கோவில் பயன்படுத்திக் கொள்ளும் வகையில் ஏற்பாடு செய்துள்ளார். இதற்கு நன்றி தெரிவிக்கும் வகையில் இன்று வரை ஆற்காடு நவாப் குடும்பத்தினருக்கு கோவில் சார்பில் மரியாதை செலுத்தப்பட்டு வருகிறது.  
திருவல்லிக்கேணி திரு வெற்றீசுவரன் கோவில் கட்ட ஆற்காடு நவாப்தான் இடம் கொடுத்துள்ளார். கோவிலின் பராமரிப்புக்காக பல்வேறு மானியங்களும் கொடுத்துள்ளார்கள்.
# தமிழ் முஸ்லிம்கள்

## அரபு வணிகர்களது குடியிருப்புகள்

இத்தகைய இஸ்லாமியரின் அரபு வணிகர்களது குடியிருப்புகள் சோழ நாட்டிலும், பாண்டிய நாட்டிலும் பல பகுதிகளில் எழுந்தன. அவை, அஞ்சுவண்ணம் என மக்களால் அழைக்கப்பட்டன. இந்த அஞ்சுவண்ணம் ஒன்று நாகப்பட்டினத்துக்கு அருகில் அமைந்திருந்ததை தனிப் பாடல் ஒன்றின் மூலம் தெரிந்துக்கொள்ள முடிகிறது. பாண்டிய நாட்டின் தென்பகுதியான நாஞ்சில் நாட்டில் திருவிதாங்கோடு அருகில் அஞ்சுவண்ணம் என்ற பெயரிலேயே ஒரு சிற்றூர் இன்றும் நிலைத்திருக்கிறது. இந்தக் குடியிருப்புகளில் வாழ்ந்து வந்த அராபிய இஸ்லாமியர், நாளடைவில் வணிகத்துடன் மட்டுமல்லாமல் சமுதாய நிலைகளிலும் தங்களைத் தொடர்பு படுத்திக்கொண்டு கலந்து தமிழ் முஸ்லிம்கள் என்ற புதிய பெயரினைப் பெற்றனர்.  
வாணிபத்திற்கு அவர்கள் பயன்படுத்திய வாய்மொழியான தமிழ், இப்போது அவர்தம் வழித்தோன்றல்களின் தாய் மொழியாக மாறியது. அதுவரை சோழ - பாண்டிய மன்னர்களால் மெய்க்கீர்த்திகளிலும், கல்வெட்டுகளிலும், சோனகர் - துலுக்கர் எனக் குறிப்பிடப்பட்ட இந்த மேலைநாட்டு முஸ்லிம்கள், தமிழ் முஸ்லிம்கள் என்ற தகுதியையும், அரசியல் முதன்மையையும் எய்தினர்.
இந்தப் புதிய தமிழ்ச் சமுதாயத்தினரது அணிகலன்களும், ஆடைகளும், உணவு முறைகளும் தமிழ் மக்களிடையே பெரிய தாக்கத்தை ஏற்படுத்தின. நாளடைவில் இந்தக் குடியிருப்புகளிலும், வணக்கத் தலங்களிலும் அமைக்கப்பட்ட கட்டுமானங்கள், குறிப்பாக மேற்கூரைகள், கும்ப அமைப்பில் அமைக்கப்பட்ட அலங்கார கோபுரங்கள், சாளரங்கள், முகப்பில் பயன்படுத்தப்பட்ட வில் வடிவ குதிரைக் குளம்பு அமைப்பு வளைவுகள் ஆகியவை திராவிட - இஸ்லாமிய கட்டுமானங்கள் என்ற புதிய பாணியை ஏற்படுத்தின.  
கடலூர் மாவட்டத்திலுள்ள, லால்பேட்டையும் பரங்கிப்பேட்டையும் முற்காலத்தில் அரபு மற்றும் துருக்கியர்கள் வணிகத்தில் ஈடுபட்ட இடமாக திகழ்ந்து.இஸ்லாத்தை பரப்புவதற்கும் சாதகமான ஊராகவும் இவ்விரு ஊர்களும் திகழ்ந்து. லால்பேட்டையிலும், பரங்கிப்பேட்டையிலும் இன்றளவும் அவர்களினது தாய்மொழியான தமிழ் மொழியிலேயே மட்டும் தான் பேசுவார்கள். சோழ மன்னரின் ஆட்சி காலத்தில் இருந்த கடற்கறை ஊர்களில் பரங்கிப்பேட்டையும் ஓர் பெரும் ஊர்,மட்டுமின்றி ஓர் மிகப்பெரிய வணிகஸ்தலமாகவும் திகழ்ந்தது. ஆதலால் அங்கு வந்த அரபு வணிகர்களுக்கு வணிகம் செய்வதற்கும், இஸ்லாத்தை பரப்புவதற்கும் தகுந்த இடமாக திகழ்ந்ததால், அரபியர்கள் அங்கேயே குடியேற்றம் அடைந்துவிட்டனர்.
# தமிழ் முஸ்லிம்கள்

## இலக்கியங்களில்

இராவுத்தர் என்ற சொல் மரியாதைக்குறியதாக மதிப்புடையாதாக தமிழ் மக்களால் பாவிக்கப்பட்டது. தங்களது கடவுள்களுடைய கோலத்தையே ராவுத்தர் கோலத்தில் கற்பனை செய்து மகிழ்ந்திருக்கிறார்கள் தமிழர்கள். முருகக் கடவுளையே *சூர்க் கொன்ற ராவுத்தனே* *மாமயிலேறும் ராவுத்தனே* என அருணகிரிநாதர் இயற்றிய கந்தர் அலங்காரமும் கந்தர் கவிவெண்பாவும் வருணிக்கின்றன.  
12-ம், நூற்றாண்டு வைணவ இலக்கியத்தில், “ஆணல்லன் பெண்ணல்லன் **அல்லா** அலியுமல்லன் காணலுமாகான்” எனக் குறிப்பிடப்பட்டதாக கா.சு. பிள்ளை தமிழ்ச்சமயம் எனும் நூலில் குறிப்பிட்டுள்ளார். சைவ மத கடவுளாகக் கருதப்படும் சிவபெருமானுக்கு “அல்லாமாத்தேவர்” எனப் பெயருண்டு என பேராசிரியர் பி.கே. வேலாயுதம் கருத்துத் தெரிவிக்கிறார். அதனால்தான் இறைவனை, ஆணல்ல, பெண்ணல்ல, அலியுமல்ல என்று தேவாரம் குறிக்கிறது என்கின்றனர். வீர சைவர்கள் தங்களின் கடவுளை “அல்லாமா” என்னும் இறைவனுக்கு உருவமில்லை என தெலுங்கு ஆங்கில அகராதி குறிப்பிடுகின்றது; என தென்னிந்திய சைவ சித்தாந்த நூற்பதிப்புக் கழகம் வெளியிட்டுள்ள இஸ்லாமும்-தமிழகமும் எனும் நூலில் காணப்படுகிறது.
# தமிழ் முஸ்லிம்கள்

## பாண்டிய மன்னனின் படையில் முஸ்லிம்கள்

மாலிக்காபூர் மதுரை மீது படையெடுத்து வந்த போது பாண்டிய மன்னனின் படையில் இருபதினாயிரம் முஸ்லிம்கள் சேவையாற்றி வந்தனர் என இப்னு பதூதா என்ற யாத்ரிகரின் குறிப்பிலிருந்து அறிந்து கொள்ள முடிகிறது.
# தமிழ் முஸ்லிம்கள்

## இஸ்லாமும் தமிழர்களும்

இந்தியாவின் மாபெரும் ஆன்மிக அறிஞர்களில் ஒருவரான சுவாமி விவேகானந்தர் பின்வருமாறு குறிப்பிடுகிறார்.
"முஹம்மதியர்களின் வருகை ஒடுக்கப்பட்டோர் முதல் ஏழைகள் வரை ஈடேற்றம் தருவதாக அமைந்தது. இதனால்தான் நமது மக்களில் ஐந்தில் ஒரு பங்கினர் முஸ்லிமாக ஆகியுள்ளார்கள். வாளால் இந்த வேலை நடைபெறவில்லை. வாளும், நெருப்பும் இந்த வேலையைச் செய்தது என்று சொல்வது பேதமையின் உச்சமாகத் தான் இருக்கும். உயர்சாதி மனிதர் நடமாடும் அதே வீதியில் செல்வதற்குத் தாழ்த்தப்பட்டவருக்கு அனுமதி கொடுக்கப்படாததை நான் பார்த்தேன். ஆனால் அவன் தனது பெயரை முஹம்மதியப் பெயராக மாற்றிக் கொண்டால் இந்தச் சிக்கல் இருப்பதில்லை''  
தமிழர்கள் இஸ்லாத்தை தழுவுவது ஏழாம் நூற்றாண்டிலிருந்து தொடர்ந்து நடைபெற்று வந்துள்ளது. இதுகுறித்து விரிவாக, கூட்டாக ஆய்வு செய்துள்ள அலிகர் மற்றும் உஸ்மானியா பல்கலைக்கழகத்தின் முன்னாள் இணைவேந்தரும் வரலாற்றாசிரியருமான பேராசிரியர் கே.எம். பஹாவுத்தீன் மற்றும் கொல்லம் பல்கலைக்கழகத்தின் வரலாற்றுத்துறை பேராசிரியரான முனைவர் எம்.எஸ். ஜெயப்பிரகாஷ் ஆகியோர் தமிழகத்தில் மூன்று அல்லது நான்கு கட்டங்களாக இஸ்லாம் பரவியது என்று குறிப்பிடுகிறார்கள்.  
இஸ்லாம், தமிழகத்தில் முதன் முதலாகப் பரவிய காலத்தில் (கி.பி. 650-750) சமண மதம் பெரும் நெருக்கடியைச் சந்தித்துக் கொண்டிருந்தது; தமிழகத்தில் இஸ்லாம் பரவுவதற்கு எவ்வித முட்டுக்கட்டைகளும் இருக்கவில்லை என்றும் அவர்கள் தெரிவிக்கிறார்கள். இஸ்லாம் மனிதர்களிடையே ஏற்றத் தாழ்வை கற்பிக்காததால் சமணர்களும் பௌத்தர்களும் அந்த மார்க்கம் பரவுவதை எதிர்க்கவில்லை என்றும் கேரளாவின் தலைசிறந்த வரலாற்றாசிரியர்கள் பட்டியலில் இடம்பெற்றுள்ள அவர்கள் இருவரும் குறிப்பிடுகிறார்கள்.
# தமிழ் முஸ்லிம்கள்

## மக்கள் தொகை

தமிழ்நாட்டில் முஸ்லிம்கள் எண்ணிக்கை சுமார் 4,229,479 இருப்பதாக அரசு புள்ளி விவரம்(2011) குறிப்பிடுகிறது. அதில் தமிழ் முஸ்லிம்கள் எண்ணிக்கை 75 சதவிகிதம் ஆகும். இலங்கையில் 2 மில்லியன் முஸ்லீம்கள் தமிழை தமது தாய் மொழியாகக் கொண்டு உள்ளார்கள். தமிழ் முஸ்லிம்கள் மலேசியா,சிங்கப்பூர், பேங்காக் ஆகிய நாடுகளிலும் வசித்து வருகின்றனர். உலகின் பல்வேறு நாடுகளிலும் பணிபுரியும் நோக்கிலும், வியாபாரத்திலும் ஈடுபட்டு வருகின்றனர்.
# தமிழ் முஸ்லிம்கள்

## தமிழ் இலக்கியப் பங்களிப்பு

தமிழ்ச் சமுதாயத்தின் தனிப்பெரும் சிறுபான்மையினராக விளங்கிய தமிழ் முஸ்லிம்கள், தங்களது தாய்மொழியாகக் கொண்ட தமிழுக்கு ஆற்றியுள்ள தொண்டுகளும் அளப்பரியவை. கி.பி. 15-ஆம் நூற்றாண்டு முதல் 18-ஆம் நூற்றாண்டின் தொடக்கம் வரை தமிழகத்தின் ஆட்சியாளராக விளங்கிய நாயக்க மன்னர்களும், தஞ்சை மராட்டியர்களும் தமிழைப் புறக்கணித்து அவர்களது தாய்மொழியான தெலுங்கையும், மராட்டிய மொழியையும் வளர்ச்சி பெறச் செய்ததால் தமிழ் மொழியில் தேர்ந்து, பல புதிய இலக்கியப் படைப்புகளை முஸ்லிம்கள் யாத்து மகிழ்ந்தனர்.  
தமிழ் முஸ்லிம்களது முதல் இலக்கியமான ஆயிரம் மசாலா என்ற அதிசயப் புராணம், கி.பி 1572-ல் மதுரைத் தமிழ்ச் சங்கத்தில் அரங்கேறியது. இதைத் தொடர்ந்து தமிழ் யாப்பு இலக்கண வழியிலான புராணம், கோவை, கலம்பகம், அந்தாதி, பிள்ளைத்தமிழ், திருப்புகழ், குறவஞ்சி, பள்ளு என இரண்டாயிரத்துக்கும் மேற்பட்ட தமிழ் இலக்கியங்கள், தமிழ் முஸ்லிம்களால் படைக்கப்பட்டு, தமிழின் வளமைக்கும் பெருமைக்கும் அணி சேர்த்துள்ளன.குறிப்பாக தக்கலை பீர் முஹம்மது அப்பா, கோட்டாறு ஞானியார் சாஹிபு, காயல் காசிம் புலவர், குணங்குடி மஸ்தான் சாஹிபு, தொண்டி மோனகுரு மஸ்தான், அருள்வாக்கி அப்துல் காதர் புலவர் ஆகியோரது இன்னிசைப் பாடல்களும்,இராமநாதபுரம் வெ. இபுறாஹீம் சாஹிபு போன்றவர்களின் நாடக நூல்களும் பெருமைமிகு பட்டியலில் இடம் பெற்றவையாகும். இந்தப் படைப்புகளுடன் அரபு, பார்சி, உருது ஆகிய மொழிப் புலன்களிலிருந்து பெற்ற தங்களது புலமைத் திறனை அந்த மொழிகளின் வடிவங்களான நாமா, கிஷ்ஷா, முனாஜாத் என்ற புதிய இலக்கிய வடிவங்களையும் தமிழ் மொழியில் புகுத்தி உள்ளனர். இதன் காரணமாக அந்த மொழிகளின் சொற்கள், ஏராளமான எண்ணிக்கையில் தமிழ் வழக்கில் திசைச் சொற்களாகக் கலந்து தமிழின் வளமைக்கு ஊட்டமளித்தன. அத்துடன் வளர்ந்து வரும் மொழிக்கு உதவும் வகையில் இந்த இலக்கிய வடிவங்களும் இன்னும் பல புதிய இலக்கிய வடிவங்களும் முன்னோடியாக விளங்கி வருகின்றன.
# தமிழ் முஸ்லிம்கள்

## இவற்றையும்பார்க்க

- லப்பை
- இராவுத்தர்
- மரைக்காயர்
- பட்டாணி
- தமிழகத்தில் இசுலாமியர் ஆட்சி
- அரபுத் தமிழ்
# தமிழ்ச் சமணம்

**தமிழ்ச் சமணர்கள்** (*Tamil Jain*) எனப்படுவோர் சைன சமயத்தைச் பின்பற்றும் தமிழர்கள் ஆவர். தமிழ்நாட்டில் 2011 ஆம் ஆண்டு எடுக்கப்பட்ட மக்கள்தொகை கணக்கெடுப்பின் படி 83,359 மக்கள் சைன சமயத்தைப் பின்பற்றுகின்றனர். அறம், துறவு, கொல்லாமை, அகிம்சை ஆகிய விழுமியங்களை தமிழ்ச் சமூகத்திடம் வேரூன்ற செய்வதில் முக்கியப் பங்கு வகித்தனர். தமிழ் மொழிக்கும் இவர்களின் பங்கு முக்கியமானது.
# தமிழ்ச் சமணம்

## வரலாறு

சமணர் பல தமிழ் இலக்கியங்களை எழுதியுள்ளனர், அவற்றில் முக்கியமான சங்க இலக்கியங்களான நாலடியார், சிலப்பதிகாரம், வளையாபதி மற்றும் சீவக சிந்தாமணி ஆகியவை அடங்கும். தமிழ் இலக்கியத்தின் ஐந்து பெரிய காப்பியங்களில் மூன்று சமணர்களால் எழுதப்பட்டவை. சிலப்பதிகாரம் காலத்தில் தமிழகத்தில் ஆசீவகம், சைனம், பௌத்தம், சைவம் ஆகிய மூன்று மதங்களும் செழிப்புடன் இருந்தன என்று சிலப்பதிகாரம் சுட்டிக்காட்டுகிறது. திருவள்ளுவர் சைனர் என்று தமிழ் அறிஞர்கள் திரு.வி.க., வையாபுரி பிள்ளை, உ.வே.சா. ஆகியோர் அழுத்தமாகக் கூறுகின்றனர். மதுரையில் கி.பி.604 ஆம் ஆண்டில் சங்கா என்று அழைக்கப்பட்ட சைன கூடுகை நிரந்தரமாக இருந்து வந்தது. இதுதான் மதுரையில் நிறுவப்பட்ட தமிழ்ச்சங்கத்துக்கு அடித்தளமாக இருந்திருக்க வேண்டுமென்று ஜார்ஜ் எல். ஹார்ட் கூறுகிறார்.  
சைனமதத்துக்கும், சைவமதத்துக்கும் நிலவிய போட்டியில் சைவம் தமிழ் மூவேந்தர்களை தன் வசம் இழுத்துக்கொண்டது. இருப்பினும், சாளுக்கியர்கள், பல்லவர்கள் சைனமதத்தை அணைத்துக் கொண்டனர். கி.பி. எட்டாம் நூற்றாண்டில் சைனம் தமிழகத்தில் பெருமை இழக்கத் தொடங்கியது.
# தமிழ்ச் சமணம்

## மக்கள் தொகை

2011 மக்கள் தொகை கணக்கெடுப்பின்படி 1,88,58683 சமணர்களில் தமிழ்ச் சமணர்கள் 83,359 இருப்பதாக ஊகிக்கப்படுகிறது. இது தமிழகத்தின் மொத்த மக்கள்தொகையான 7 கோடியே 21 லட்சத்து 38 ஆயிரத்து 958 பேரில் வெறும் 0.12 விழுக்காடு ஆகும். இவர்களில் 68,587 பேர் கல்வியறிவு படைத்தவர்கள். இவர்களில் சிறுபகுதியினர் விவசாயிகள் ஆவர். பெரும்பாலானவர்கள் ஆசிரியத் தொழிலில் ஈடுபட்டுள்ளனர். இவர்களில் கணிசமானவர்கள் நகரங்களில் குடியேறி பொதுத்துறை மற்றும் தனியார் துறைகளில் பணியாற்றி வருகிறார்கள்.
|-
! scope="col" | அளவுரு
! scope="col" | மக்கள் தொகை
! scope="col" | ஆண்
! scope="col" | பெண்
|-
|மொத்த மக்கள்தொகை
|83,359
|43,114
|40,245
|-
|கல்வியறிவு பெற்ற மக்கள் தொகை
|68,587
|36,752
|31,835
|-
|தொழிலாளர்கள் மக்கள் தொகை
|26,943
|23,839
| 3,104
|-
|சாகுபடியாளர்கள் மக்கள் தொகை
|2,216
|1,675
| 541
|-
|விவசாய தொழிலாளர்கள் மக்கள் தொகை
|768
|325
|443
|-
|தொழில்துறை தொழிலாளர்கள் மக்கள் தொகை
|574
|441
|133
|-
|பிற தொழிலாளர் மக்கள் தொகை
|23,385
|21,398
| 1,987
|-
|தொழிலாளர் அல்லாத மக்கள் தொகை
|56,416
|19,275
|37,141
|}
# தமிழ்ச் சமணம்

## வட இந்திய சைனர்களுடன் ஒப்பீடு

தமிழ் சைனர்கள் தமிழகமெங்கும் சிதறிக் கிடக்கிறார்கள் என்பதுடன் அவர்கள் விவசாயத்தை தொழிலாக கொண்டவர்கள். வணிகத்தில் ஈடுபடுவதில்லை. அவர்களுடைய நிலங்களும் தரிசாக கிடப்பதால் அவர்கள் நகரங்களுக்கு குடியேறி வருகிறார்கள். வட இந்திய சைனர்கள் வேளாண்மைத் தொழில் மட்டும் செய்வதில்லை. ஆனால் வணிகம் மற்றும் பெருந்தொழில்களில் ஈடுபட்டு செல்வச்செழிப்புடன் வாழ்வதால் தமிழகமெங்கும் அறியப்பட்டுள்ளார்கள். இவர்களின் எண்ணிக்கை தமிழ்ச் சைனர்களை விட அதிகமாக உள்ளது. அவர்கள் பள்ளிகள், கல்லூரிகள் நடத்துவதுடன் அறக்காரியங்களிலும் ஈடுபட்டு வருகிறார்கள். இவர்கள் சென்னையில் மட்டும் 100 சைனக்கோவில்களை கட்டியுள்ளார்கள். இவர்கள் கட்டிய கோவில்கள் பளிங்குக்கற்களால் கட்டப்பட்டவை. தமிழ்ச் சைனர்களின் கோவில்கள் திராவிட பாணியில் கட்டப்பட்ட கோவில்கள்.
# தமிழ்ச் சமணம்

## தமிழ்ச் சமணக் காப்பியங்கள்

- உதயணகுமார காவியம்
- ஐஞ்சிறு காப்பியங்கள்
- சூளாமணி
- நாலடியார்
- நாக குமார காவியம்
- நீலகேசி
- யசோதர காவியம்
# தமிழ்ச் சமணம்

## இதையும் பார்க்க

- தமிழ்நாட்டில் சமணம்
- தமிழ்நாட்டில் சைனர் கோயில்கள்
# வி. கே. கானமூர்த்தி

**வி. கே. கானமூர்த்தி** (சனவரி 3, 1945 - செப்டம்பர் 10, 2008) ஈழத்தின் புகழ் பெற்ற நாதசுவரக் கலைஞர் ஆவார். வி. கே. பஞ்சமூர்த்தியின் சகோதரர்.
# வி. கே. கானமூர்த்தி

## வாழ்க்கைச் சுருக்கம்

யாழ்ப்பாணம், மூளாயில் பிறந்து கோண்டாவில் மேற்கு காளி கோவிலடியில் வசித்து வந்த இவர் பிரபல நாதஸ்வர மேதை வி. கோதண்டபாணிக்கும், இராஜேஸ்வரிக்கும் மகனாகப் பிறந்தார். தனது 14 ஆவது வயதில் நாராயணசாமி என்பவரிடம் அதன்பின்னர் மாவிட்டபுரத்தைச் சேர்ந்த இராசா என்பவரிடமும் நாதசுவரக் கலையைக் கற்றார். தனது இளைய சகோதரனான பஞ்சமூர்த்தியுடன் இணைந்து பல்லாண்டுகளாக இலங்கையில் பல பாகங்களிலும், தமிழ்நாடு, மலேசியா, சிங்கப்பூர் உட்பட உலகின் பல பாகங்களுக்கும் நாதசுவரக் கச்சேரிகளை நடத்தினார்.  
மார்ச் 23, 1989 இவர்கள் இருவரும் நாதஸ்வர இசைத்துறையில் பிரவேசித்த வெள்ளிவிழாவை கம்பன் கழகம், யாழ் பல்கலைக்கழகம் கைலாசபதி அரங்கில் வரலாறு காணாத விழாவாக நடத்தியது.  
இவர்கள் பல்லாண்டுகளாக பல சைவ ஆலயங்கள், திருமணச் சடங்குகள் என இலங்கையின் பல பாகங்களுக்கும் சென்று நாதஸ்வரம் வாசித்து பெரும் விருதுகள், பாராட்டுகள், கௌரவங்கள் என அளப்பரியன பெற்றார்கள்.  
2005 இல் இலங்கை அரசின் கலாபூசண விருதைப் பெற்றார்.
# வி. கே. கானமூர்த்தி

## மறைவு

சிறிது காலம் நோய் வாய்ப்பட்டிருந்த இவர், யாழ்ப்பாண மருத்துவமனையில் அனுமதிக்கப்பட்டு செப்டம்பர் 10, 2008 இல் புதன்கிழமை இரவு 11 மணியளவில் காலமானார். இவருக்கு மூன்று ஆண் பிள்ளைகளும் இரு பெண் பிள்ளைகளும் உள்ளனர்.
# 2008 ஐக்கிய அமெரிக்கக் குடியரசுத் தலைவர் தேர்தல்

2008 இன் ஐக்கிய அமெரிக்காவின் சனாதிபதித் தேர்தல் நவம்பர் 4, 2008 நடைபெற்றது. இது 56 வது தேர்தல் ஆகும். இந்த தேர்தலில் ஐக்கிய அமெரிக்காவின் குடியரசுத் தலைவருயும், துணைக் குடியரசுத் தலைவரும் தேர்வு செய்யப்பட்டார்கள்.  
மக்களாட்சிக் கட்சி சேர்த ஆபிரிக்க அமெரிக்கரான இலினொய் மாநில மேலவை உறுப்பினர் பராக் ஒபாமா இந்த தேர்தலில் வென்று ஐக்கிய அமெரிக்காவின் குடியரசுத் தலைவர் ஆனார். இவரே அமெரிக்காவின் முதல் ஆபிரிக்க அமெரிக்க அல்லது சிறுபான்மை இனத்தைச் சேர்ந்த குடியரசுத் தலைவர் ஆவார். வெள்ளை இனத்தவர் பெரும்பான்மையாக இருக்கும் ஒரு நாட்டில் இவரே முதல் ஆபிரிக்க அமெரிக்க குடியரசுத் தலைவர்.  
குடியரசுக் கட்சி சார்பாக போட்டியிட்ட அரிசோனா மாநில மேலவை உறுப்பினர் ஜான் மெக்கெய்ன் தோல்வியுற்றார்.
# 2008 ஐக்கிய அமெரிக்கக் குடியரசுத் தலைவர் தேர்தல்

## குடியரசுத் துணைத் தலைவர் போட்டியாளர்கள்

| ]] | ]] | } |
| --- | --- | --- |
மக்களாட்சிக் கட்சி சேர்த டெலவெயர் சார்பு மேலவை அவை உறுப்பினர் ஜோ பைடன் வெற்றி பெற்றார்.  
குடியரசுக் கட்சி சார்பாக போட்டியிட்ட அலாஸ்கா மாநிலத்தின் ஆளுனர் சேரா பேலின் தோல்வியுற்றார்.
# 2008 ஐக்கிய அமெரிக்கக் குடியரசுத் தலைவர் தேர்தல்

## வேட்பாளர்களின் நிலைப்பாடுகள்

**'''2008 குடியரசுத் தலைவர் தேர்தலில் முக்கிய விடயங்கள்'''**  
| விடயம் | ஒபாமா | மெக்கெய்ன் |  |
| --- | --- | --- | --- |
| பொருளாதாரம் | * அதி உயர் வருமான உள்ளவர்களுக்கு வரி உயரும், 95% மற்றவர்களுக்கு வரிக் கழிவு
* புதிய சமூக நல திட்டங்கள்
* படைத்துறை செலவீனம் குறைப்பு | வரி கழிவு; அரச செலவீனம் குறைப்பு |  |
| சுகாதாரம் | அனைவருக்கும் பொதுச் சுகாதாரம் | சுகாதார செலவுக்கு வரிக் கழிவு |  |
| கல்வி | School voucher எதிர்ப்பு, பொது கல்வியை பலப்படுத்தல் | School voucher |  |
| சுற்றுச்சூழல் | 2050 இல் 80% காபன் வெளியீடு குறைப்பு | 2050 இல் 65% காபன் வெளியீடு குறைப்பு |  |
| ஆற்றல் | __ | __ |  |
| ஈராக் போர் | சீக்கரமாக அமெரிக்க படைகளை வெளியேற்றல் | ஈராக்கில் அமெரிக்க வெற்றியை உறுதிசெய்தல் |  |
| ஆப்கானிஸ்தான் போர் | __ | __ | } |
# எலிசபெத் மே

**எலிசபெத் மே** (*Elizabeth May* ஜூன் 9, 1954, கனெடிகட்) கனடா பசுமைக் கட்சியின் தலைவர் ஆவர்.  
இவர் ஒரு சூழலியலாளர், எழுத்தாளர், சமூகப் போராளி. இவர் வழக்கறிஞராக கல்வி கற்றவர்.  
சிறுபான்மை ஆதரவையே பெற்ற பசுமைக் கட்சியை தலைவர்களுக்கிடையேயான விவாதத்தில் பங்குபெறச் செய்தது இவரது ஒரு குறிப்பிடத்தக்க சாதனை ஆகும்.
# எலிசபெத் மே

## ஆரம்பகால வாழ்க்கை மற்றும் கல்வி

மே எழுத்தாளர் ஸ்டெபானி மற்றும் கணக்காளர் ஜான் மிடில்டன் ஆகியோருக்கு சூன் 9,1954 அன்று பிறந்தார். இவரது தந்தை நியூயார்க்கில் பிறந்து இங்கிலாந்தில் வளர்ந்தவர்,தாய் நியூயார்க்கர். இவருக்கு ஜெஃப்ரி என்ற தம்பி உள்ளார்.இவரது தாய் அணுசக்தி எதிர்ப்பு ஆர்வலர்.கேப் பிரெட்டன் தீவில் கோடை விடுமுறையைத் தொடர்ந்து 1972 ஆம் ஆண்டில் குடும்பம் நோவா ஸ்கொட்டியாவின் மார்கரி துறைமுகத்திற்கு குடிபெயர்ந்தது.  
மே 1974ல் செயின்ட் பிரான்சிஸ் சேவியர் பல்கலைக்கழகத்தில் சேற்ந்தார்,ஆனால் விரைவில் அந்த பள்ளியை விட்டு வெளியேரினார்.மார்க்ரிக்கு திரும்பி, மே உணவக நிர்வாகத்தில் கடித படிப்புகளை எடுத்தார்.1980 ஆம் ஆண்டு டல்ளசி சட்ட பள்ளியில் ஒரு முதிர்ச்சியடைத்த மாணவராக பயின்றார், 1983 இல் பட்டம் பெற்றார்.மே செயின்ட் பால் பல்கலைக்கழகத்தில் இறையியல் படித்தார்.
# எலிசபெத் மே

## பொது வாழ்க்கை

1980 ஆம் ஆண்டில்,மே மற்றும் "சிறு கட்சி"என்று அழைக்கப்படும் சுற்றுச் சூழல் மற்றும் அணுசக்தி எதிர்ப்பு பிரச்சிணைகளைஎழுப்ப ஒரு அரசியல் கட்சியைத் தொடங்கினார்.1980ல் கூட்டாச்சி தேர்தலில் ஆறு மாகாணங்களில் 12 வேட்பாளர்யுடன் கட்சி போட்டியிட்டது.மேக்கு அந்த நேரத்தில் 25 வயது ஆனது.
# எலிசபெத் மே

## தனிப்பட்ட வாழ்க்கை

மேக்கு இயன் பர்டன், விக்டோரியா கேட் மே பர்ட்டனுடன் பிறந்த ஒரு மகள் உள்ளார்.நவம்பர்27,2018 அன்று நடிகை மார்கோட் கிடாரின் சகோதரரும் இங்கிலாந்து பசுமைக் கட்சியின் நிறுவனர்களில் ஒருவருமான ஜான் கிடரை மே திருமணம் செய்வதாக அறிவித்தார்.மே மற்றும் கிடருக்கு ஏப்ரல் 22,2019 அன்று திருமணம் நடைப்பெற்றது.மே ஒரு ஆங்கிலிக்கம் பயிற்சி பெற்றவர்.
# இட்சாக் ரபீன்

**இட்சாக் ரபீன்** (*Yitzhak Rabin*, எபிரேயம்: , மார்ச் 1, 1922 – நவம்பர் 4, 1995) இஸ்ரேலிய அரசியல்வாதியும், அதன் இராணுவத் தலைவரும் ஆவார். இவர் இஸ்ரேலின் பிரதமராக இரு தடவைகள் 1974-1977 வரையும், 1992 முதல் 1995 இல் அவர் கொலை செய்யப்படும் வரையில் இருந்தவர். 1994 ஆம் ஆண்டில், சிமோன் பெரெஸ், யாசர் அரபாத் ஆகியோருடன் இணைந்து அமைதிக்கான நோபல் பரிசு இவருக்குக் கிடைத்தது. 1993 இல் யாசர் அரபாத்துடன் இவர் கையெழுத்திட்ட அமைதி உடன்பாட்டிற்கு எதிர்ப்புத் தெரிவித்த இஸ்ரேலிய வலது-சாரி தீவிரவாதியினால் இவர் படுகொலை செய்யப்பட்டார்.  
, செப்டம்பர் 13 இல் ஒஸ்லோ அமைதி மாநாட்டில் இட்சாக் ரபீன், பில் கிளிண்டன், யாசர் அரபாத்]]
# விக்கிப்பீடியா:முக்கிய கட்டுரைகள்

இந்த பக்கத்தில் தமிழ் விக்கிப்பீடியாவில் இருக்க வேண்டிய கட்டுரைகளின் ஒரு பகுதி பட்டியலிடப்பட்டுள்ளது. இந்த ஆயிரம் கட்டுரைகளும் மிக முக்கிய தரத்தைக் கொண்டிருக்க வேண்டும். இவை **முக்கிய கட்டுரைகள்** என்பதில் நிலை 3 ஆகும். நிலை 2 இற்கான கட்டுரைகள் **தடித்த** எழுத்தில் உள்ளன.  
நிலை 4 என்பதில் முக்கிய 10 ஆயிரம் கட்டுரைகளைப் பட்டியலடலாம்.
# விக்கிப்பீடியா:முக்கிய கட்டுரைகள்

## மக்கள் (132 கட்டுரைகள்)

### ஓவியர்கள் (10 கட்டுரைகள்)

- லியொனார்டோ டா வின்சி
- மைக்கலாஞ்சலோ
- எல் கிரேக்கோ - எல் கிரேக்கோ
- ரெம்பிரான்ட்
- ஒக்குசாய்
- கிளாடு மோனெ
- வின்சென்ட் வான் கோ
- பாப்லோ பிக்காசோ
- சால்வதோர் தாலீ
- பிரிடா காலோ
# விக்கிப்பீடியா:முக்கிய கட்டுரைகள்

## மக்கள் (132 கட்டுரைகள்)

### எழுத்தாளர்கள் (18 கட்டுரைகள்)

- ஓமர்
- சாஃபக்கிளீசு
- வேர்ஜில்
- லி பை
- முரசாக்கி சிக்கிபு
- ரூமி
- டான்டே அலிகியேரி
- வில்லியம் சேக்சுபியர்
- வோல்ட்டயர்
- யொஹான் வூல்ப்காங் ஃபொன் கேத்தா
- எட்கர் ஆலன் போ
- பியோதர் தஸ்தயெவ்ஸ்கி
- லியோ டால்ஸ்டாய்
- ஜேம்ஸ் ஜோய்ஸ்
- வெர்ஜீனியா வூல்ஃப்
- கலீல் ஜிப்ரான்
- பிரான்ஸ் காஃப்கா
- ஏர்னெஸ்ட் ஹெமிங்வே
# விக்கிப்பீடியா:முக்கிய கட்டுரைகள்

## மக்கள் (132 கட்டுரைகள்)

### இசையமைப்பாளர்களும் இசைக்கலைஞர்களும் (10 கட்டுரைகள்)

- பிங்கெனின் ஹில்டெகார்ட்
- யோகான் செபாஸ்தியன் பாக்
- வொல்ஃப்கேங்க் அமதியுஸ் மோட்சார்ட்
- லுடுவிக் ஃவான் பேத்தோவன்
- ரிச்சார்ட் வாக்னர்
- பிரடெரிக் சொப்பின்
- இகோர் ஸ்ட்ராவின்ஸ்கி
- லூயிசு ஆம்சுட்ராங்
- எல்விஸ் பிரெஸ்லி
- பீட்டில்ஸ்
# விக்கிப்பீடியா:முக்கிய கட்டுரைகள்

## மக்கள் (132 கட்டுரைகள்)

### திரைப்படத் தயாரிப்பாளர்கள் (4 கட்டுரைகள்))

- சார்லி சாப்ளின்
- ஆல்பிரட் ஹிட்ச்காக்
- வால்ட் டிஸ்னி
- அகிரா குரோசாவா
# விக்கிப்பீடியா:முக்கிய கட்டுரைகள்

## மக்கள் (132 கட்டுரைகள்)

### தொழில் முனைவோர் (1 கட்டுரைகள்)

- ஹென்றி ஃபோர்ட்
# விக்கிப்பீடியா:முக்கிய கட்டுரைகள்

## மக்கள் (132 கட்டுரைகள்)

### நாடுகாண் பயணிகள் (8 கட்டுரைகள்)

- மார்க்கோ போலோ
- இப்னு பதூதா
- செங் ஹே
- கொலம்பசு
- வாஸ்கோ ட காமா
- பெர்டினென்ட் மகலன்
- ஜேம்ஸ் குக்
- ருவால் அமுன்சென்
# விக்கிப்பீடியா:முக்கிய கட்டுரைகள்

## மக்கள் (132 கட்டுரைகள்)

### கண்டுபிடிப்பாளர்களும் அறிவியலாளர்களும் (20 கட்டுரைகள்)

- சாபர் இபின் அய்யான்
- சென் குவோ (Shen Kuo) -
- குட்டன்பேர்க்
- நிக்கோலாஸ் கோப்பர்னிக்கஸ்
- கலீலியோ கலிலி
- ஐசாக் நியூட்டன்
- பெஞ்சமின் பிராங்கிளின்
- கரோலஸ் லின்னேயஸ்
- அந்துவான் இலவாசியே
- மைக்கேல் பரடே
- சார்லஸ் டார்வின்
- லூயி பாஸ்ச்சர்
- ஜேம்ஸ் கிளார்க் மக்ஸ்வெல்
- திமீத்ரி மெண்டெலீவ்
- தொமஸ் அல்வா எடிசன்
- நிக்கோலா தெஸ்லா
- மேரி கியூரி
- ஆல்பர்ட் ஐன்ஸ்டைன்
- நீல்சு போர்
- வெர்னர் ஐசன்பர்க்
# விக்கிப்பீடியா:முக்கிய கட்டுரைகள்

## மக்கள் (132 கட்டுரைகள்)

### கணிதவியலாளர்கள் (10 கட்டுரைகள்)

- பித்தாகரஸ்
- ஆர்க்கிமிடீஸ்
- யூக்ளிடு
- முகம்மது இப்னு மூசா அல்-குவாரிஸ்மி
- கோட்பிரீட் லைப்னிட்ஸ்
- லியோனார்டு ஆய்லர்
- பியர் சிமோன் இலப்லாசு
- கார்ல் ஃப்ரெடெரிக் காஸ்
- டேவிடு இல்பேர்ட்டு
- அலன் டூரிங்
# விக்கிப்பீடியா:முக்கிய கட்டுரைகள்

## மக்கள் (132 கட்டுரைகள்)

### மெய்யியலாளர்களும் சமூக அறிவியலாளர்களும் (16 கட்டுரைகள்)

- கன்பூசியஸ்
- எரோடோட்டசு
- பிளேட்டோ
- அரிசுட்டாட்டில்
- நாகார்ஜுனர்
- இப்னு சீனா
- தாமஸ் அக்குவைனஸ்
- இப்னு கல்தூன்
- ரெனே டேக்கார்ட்
- ஜான் லாக்
- ஆடம் சிமித்
- இம்மானுவேல் கண்ட்
- காரல் மார்க்சு
- மேரி உல்சுடன்கிராஃப்ட்
- பிரீட்ரிக் நீட்சே
- சிக்மண்ட் பிராய்ட்
# விக்கிப்பீடியா:முக்கிய கட்டுரைகள்

## மக்கள் (132 கட்டுரைகள்)

### சமயப் பெரியார்கள் (10 கட்டுரைகள்)

- ஆபிரகாம்
- மோசே
- லாவோ சீ
- கௌதம புத்தர்
- இயேசு கிறித்து
- பவுல் (திருத்தூதர்)
- ஆதி சங்கரர்
- முகம்மது நபி
- மார்ட்டின் லூதர்
# விக்கிப்பீடியா:முக்கிய கட்டுரைகள்

## மக்கள் (132 கட்டுரைகள்)

### அரசியலாளர்களும் தலைவர்களும் (26 கட்டுரைகள்)

- அம்முராபி
- ஆட்செப்சுட்டு
- இரண்டாம் ராமேசஸ்
- சைரசு
- Pericles - பெரிக்கிளசு
- பேரரசர் அலெக்சாந்தர்
- சின் சி ஹுவாங்
- யூலியசு சீசர்
- அகஸ்ட்டஸ்
- சார்லமேன்
- செங்கிஸ் கான்
- ஜோன் ஆஃப் ஆர்க்
- முதலாம் சுலைமான்
- இங்கிலாந்தின் முதலாம் எலிசபெத்
- உருசியாவின் இரண்டாம் கத்தரீன்
- சியார்ச் வாசிங்டன்
- பிரான்சின் முதலாம் நெப்போலியன்
- சிமோன் பொலிவார்
- ஆபிரகாம் லிங்கன்
- விளாதிமிர் லெனின்
- மோகன்தாசு கரம்சந்த் காந்தி
- வின்ஸ்டன் சர்ச்சில்
- இட்லர்
- ஜோசப் ஸ்டாலின்
- மா சே துங்
- நெல்சன் மண்டேலா
# விக்கிப்பீடியா:முக்கிய கட்டுரைகள்

## வரலாறு (76 கட்டுரைகள்)

### பொது (5 கட்டுரைகள்)

- **உலக வரலாறு** (Level 1)
- **வரலாறு** (Level 2)
- **நாகரிகம்** (Level 2)
- தொல்லியல்
- புவியின் வரலாறு
# விக்கிப்பீடியா:முக்கிய கட்டுரைகள்

## வரலாறு (76 கட்டுரைகள்)

### வரலாற்றுக்கு முந்திய காலம் முதல் செந்நெறிக்குப் பிந்திய காலம் வரையிலான வரலாறு (34 கட்டுரைகள்)

- **தொல் பழங்காலம்** (Level 2)
- தொடக்ககால மனிதப் புலப்பெயர்வு (Early human migrations)
- **பண்டைய வரலாறு** (Level 2)
- கற்காலம்
- மெசொப்பொத்தேமியா
- புதுக்கற்காலப் புரட்சி
- சுமேரியா
- வெண்கலக் காலம்
- பண்டைய எகிப்து
- இன்கா நாகரிகம்
- அசிரியா
- சிந்துவெளி நாகரிகம்
- இடையமெரிக்கப் பண்பாட்டுப் பகுதி
- மாயா நாகரிகம்
- இரும்புக் காலம்
- பண்டைக் கிரேக்கம்
- பண்டைய ரோம்
- அகாமனிசியப் பேரரசு
- குப்தப் பேரரசு
- ஆன் அரசமரபு
- பட்டுப் பாதை
- **பின்செந்நெறிக்கால வரலாறு** (Post-classical history) (Level 2)
- அஸ்டெக் நாகரிகம்
- இன்கா பேரரசு
- இசுலாமியப் பொற்காலம்
- நடுக் காலம் (ஐரோப்பா)
- கறுப்புச் சாவு
- பைசாந்தியப் பேரரசு
- சிலுவைப் போர்கள்
- புனித உரோமைப் பேரரசு
- வைக்கிங் காலம்
- மங்கோலியப் பேரரசு
- உதுமானியப் பேரரசு
- தாங் அரசமரபு
# விக்கிப்பீடியா:முக்கிய கட்டுரைகள்

## வரலாறு (76 கட்டுரைகள்)

### தற்கால வரலாறு (22 articles)

- **புதுமைக்கால வரலாறு** (நிலை 2)
- மறுமலர்ச்சி (ஐரோப்பா)
- கிறித்தவச் சீர்திருத்த இயக்கம்
- முகலாயப் பேரரசு
- கண்டுபிடிப்புக் காலம்
- அமெரிக்காக்களில் ஐரோப்பியக் குடியேற்றம்
- அறிவியல் புரட்சி
- அறிவொளிக் காலம்
- தொழிற்புரட்சி
- பிரெஞ்சுப் புரட்சி
- அடிமை ஒழிப்புக் கோட்பாடு
- ஆபிரிக்காவுக்கான போட்டி
- பிரித்தானியப் பேரரசு
- உருசியப் பேரரசு
- சோவியத் ஒன்றியம்
- பெண்கள் வாக்குரிமை
- முதல் உலகப் போர்
- பெரும் பொருளியல் வீழ்ச்சி
- இரண்டாம் உலகப் போர்
- பெரும் இன அழிப்பு
- பனிப்போர்
- விண்வெளிப் பயணம்
# விக்கிப்பீடியா:முக்கிய கட்டுரைகள்

## வரலாறு (76 கட்டுரைகள்)

### பிரதேச அடிப்படையின் வரலாறு (9 கட்டுரைகள்)

- ஆபிரிக்க வரலாறு
- ஆசிய வரலாறு (History of Asia)
- கிழக்கு ஆசியாவின் வரலாறு (History of East Asia)
- இந்திய வரலாறு
- மையக் கிழக்கின் வரலாறு
- ஐரோப்பிய வரலாறு
- வட அமெரிக்காவின் வரலாறு (History of North America)
- ஓசியானியாவின் வரலாறு (History of Oceania)
- தென் அமெரிக்கா வரலாறு
# விக்கிப்பீடியா:முக்கிய கட்டுரைகள்

## வரலாறு (76 கட்டுரைகள்)

### பிற விடயங்கள் தொடர்பான வரலாறு (6 கட்டுரைகள்)

- **கலை வரலாறு** (Level 2)
- **அறிவியலின் வரலாறு** (Level 2)
- வேளாண்மை வரலாறு
- மருத்துவத்துறையின் வரலாறு
- கணிதத்தின் வரலாறு
- தொழில்நுட்ப வரலாறு
# விக்கிப்பீடியா:முக்கிய கட்டுரைகள்

## புவியியல் (92 கட்டுரைகள்)

### பொது (1 கட்டுரை)

- **புவியியல்** (Level 2)
# விக்கிப்பீடியா:முக்கிய கட்டுரைகள்

## புவியியல் (92 கட்டுரைகள்)

### மானிடப் புவியியல் (52 கட்டுரைகள்)

- **மாநகரம்** (Level 2)
- பெய்ஜிங்
- கெய்ரோ
- தில்லி
- ஆங்காங்
- இசுதான்புல்
- ஜகார்த்தா
- எருசலேம்
- இலண்டன்
- மக்கா
- மெக்சிக்கோ நகரம்
- மாஸ்கோ
- மும்பை
- நியூயார்க் நகரம்
- பாரிஸ்
- உரோம்
- சாவோ பாவுலோ
- சிங்கப்பூர்
- தோக்கியோ
- **நாடு** (Level 2)
- அர்கெந்தீனா
- ஆத்திரேலியா
- வங்காளதேசம்
- பிரேசில்
- கனடா
- சீனா
- காங்கோ மக்களாட்சிக் குடியரசு
- எகிப்து
- எத்தியோப்பியா
- பிரான்சு
- ஜெர்மனி
- இந்தியா
- இந்தோனேசியா
- ஈரான்
- இசுரேல்
- இத்தாலி
- யப்பான்
- மெக்சிக்கோ
- நைஜீரியா
- பாக்கித்தான்
- பிலிப்பீன்சு
- போலந்து
- உருசியா
- சவூதி அரேபியா
- தென்னாப்பிரிக்கா
- தென் கொரியா
- எசுப்பானியா
- தாய்லாந்து
- துருக்கி
- ஐக்கிய இராச்சியம்
- அமெரிக்க ஐக்கிய நாடு
- வியட்நாம்
# விக்கிப்பீடியா:முக்கிய கட்டுரைகள்

## புவியியல் (92 கட்டுரைகள்)

### கண்டங்களும் பிரதேசங்களும் (10 கட்டுரைகள்)

- கண்டம்
- **ஆப்பிரிக்கா** (Level 2)
- அந்தாட்டிக்கா
- **ஆசியா** (Level 2)
- **ஐரோப்பா** (Level 2)
- **வட அமெரிக்கா** (Level 2)
- **ஓசியானியா** (Level 2)
- **தென் அமெரிக்கா** (Level 2)
- ஆர்க்டிக்
- மத்திய கிழக்கு நாடுகள்
# விக்கிப்பீடியா:முக்கிய கட்டுரைகள்

## புவியியல் (92 கட்டுரைகள்)

### நீரியல் அம்சங்கள் (17 கட்டுரைகள்)

- **கடல்** (Level 2)
- ஆர்க்டிக் பெருங்கடல்
- அத்திலாந்திக்குப் பெருங்கடல்
- நடுநிலக் கடல்
- இந்தியப் பெருங்கடல்
- அமைதிப் பெருங்கடல்
- தென்முனைப் பெருங்கடல்
- ஏரி
- காசுப்பியன் கடல்
- அமெரிக்கப் பேரேரிகள்
- விக்டோரியா ஏரி
- ஆறு
- அமேசான் ஆறு
- மிசிசிப்பி ஆறு
- நைல்
- யாங்சி ஆறு
- பெருந் தடுப்புப் பவளத்திட்டு
# விக்கிப்பீடியா:முக்கிய கட்டுரைகள்

## புவியியல் (92 கட்டுரைகள்)

### நிலம்சார் அம்சங்கள் (12 கட்டுரைகள்)

- **நிலம்** (Level 2)
- பாலைவனம்
- சகாரா
- காடு
- பனியாறு
- மாபெரும் செங்குத்துப் பள்ளத்தாக்கு
- மலை
- ஆல்ப்ஸ்
- அந்தீசு மலைத்தொடர்
- இமயமலை
- எவரெசுட்டு சிகரம்
- ராக்கி மலைத்தொடர்
# விக்கிப்பீடியா:முக்கிய கட்டுரைகள்

## கலைகளும் பண்பாடும் (56 கட்டுரைகள்)

### பொது (4 கட்டுரைகள்)

- **கலைகள்** (Level 1)
- அழகியல்
- நூலகம்
- அருங்காட்சியகம்
# விக்கிப்பீடியா:முக்கிய கட்டுரைகள்

## கலைகளும் பண்பாடும் (56 கட்டுரைகள்)

### கலை இயக்கங்கள் (6 கட்டுரைகள்)

- **பரவலர் பண்பாடு** (Level 2)
- கோதிக் கலை
- பரோக்
- புனைவியம்
- நவீனவியம்
- பின்நவீனத்துவம்
# விக்கிப்பீடியா:முக்கிய கட்டுரைகள்

## கலைகளும் பண்பாடும் (56 கட்டுரைகள்)

### கட்டடக்கலை (9 கட்டுரைகள்)

- **கட்டிடக்கலை** (Level 2)
- அங்கோர் வாட்
- கொலோசியம்
- கிசாவின் பெரிய பிரமிடு
- சீனப் பெருஞ் சுவர்
- மச்சு பிச்சு
- பார்த்தினன்
- ஸ்டோன் ஹெஞ்ச்
- தாஜ் மகால்
# விக்கிப்பீடியா:முக்கிய கட்டுரைகள்

## கலைகளும் பண்பாடும் (56 கட்டுரைகள்)

### இலக்கியம் (11 கட்டுரைகள்)

- **இலக்கியம்** (Level 2)
- **நூல் (எழுத்துப் படைப்பு)** (Level 2)
- புனைகதை
- கவிதை
- உரைநடை
- புதினம் (இலக்கியம்)
- சிறுகதை
- Works
- *டான் குய்க்ஸோட்*
- *கில்கமெஷ் காப்பியம்*
- *மகாபாரதம்*
- *சா நாமா*
# விக்கிப்பீடியா:முக்கிய கட்டுரைகள்

## கலைகளும் பண்பாடும் (56 கட்டுரைகள்)

### இசை (9 கட்டுரைகள்)

- **இசை** (Level 2)
- இசைக்கருவி
- பாடுதல்
- வகைகள்
- மேல்நாட்டுச் செந்நெறி இசை
- நாட்டார் பாடல்
- ஹிப் ஹாப்
- ஜாஸ்
- பரப்பிசை
- ராக் இசை
# விக்கிப்பீடியா:முக்கிய கட்டுரைகள்

## கலைகளும் பண்பாடும் (56 கட்டுரைகள்)

### நிகழ்த்து கலைகள் (9 கட்டுரைகள்)

- **நிகழ்த்து கலை** (Level 2)
- **திரைப்படம்** (Level 2)
- நடனம்
- ஆப்பெரா
- சேர்ந்திசை
- அரங்கு
- நகைச்சுவை
- துன்பியல் நாடகம்
- இசை நாடகம்